[{"text_idx": "#000002", "text": "Zine kartelera ikusiBeste zine-jarduera batzuk ikusi"}, {"text_idx": "#000005", "text": "Hiru deialdi dira, bat programako bazkideak diren mugaz gaindiko lurraldeetako programatzaileentzat; beste bat Euskadiko zirkuko artistei babesa emateko; eta hirugarrena Pirinioez alde bietako lurraldean kokatutako sorkuntza-proiektuetarako.\nZeharkaldia \u2013 Zirkuko Pirinioak lankidetzako proiektua da eta Europar Batasunak % 65ean finantzatzen du Eskualde Garapenerako Europar Funtsaren bidez (FEDER)."}, {"text_idx": "#000011", "text": "Deialdi horretan parte hartzeko, beste baldintza batzuen artean, Pirinioetako alde bietako lurraldetakoa izan behar da (Espainia, Frantzia eta Andorra); zirkuko programazioa edo diziplina askotako programazioa eduki behar da programazio iraunkorrean edo zirkuko ikuskizunak programatu behar dira ekitaldi berezietan, jaialdietan edo topaketa profesionaletan."}, {"text_idx": "#000018", "text": "Deialdi hau Ikerketari eta Sorkuntzari laguntzeko Funtsaren barruan dago eta bere helburua da artisten eta konpainien sorkuntzako baldintzak hobetzea eta Pirinioen alde bietan mugitzea erraztea."}, {"text_idx": "#000019", "text": "Funts horren bidez, Zeharkaldiko bazkideek honako hauek lortu nahi dituzte: beste lurralde batzuetan lan egiteko aukera eskaintzea konpainiei, beste hedapen-sare batzuekin eta beste ikusle batzuekin ahalik eta azkarren harremanetan jar daitezen; zirku-ikuskizunak zabaltzeko eta sustatzeko aukerak handitzea sorkuntza-etapetan, proiektuaren sorreratik hasi eta hedatu arte; zirkuko konpainien ekintza-eremua zabaltzea, haien lana mugaz haraindikoa izan dadin; eta zirku-ikuskizunen sorrera sustatzea, konfigurazio desberdinetan aurkez daitezen eta atzerrira eraman daitezen."}, {"text_idx": "#000024", "text": "Ekimena zirkuko arteetarako mugaz gaindiko lankidetza ekimenaren barruan kokatzen da eta zortzi bazkidek osatzen dute, Pirinioetako alde bietako entitate publiko eta pribatuak. Bazkideen artean daude unibertsitateak (Tolosako Jean Jaure\u0301s), entseatzeko eta sortzeko lekuak eta fabrikak (adibidez, La Grainerie, Central del Circ), hedapenerako espazioak, eta alor publikoko entitateak, adibidez Bilboko Udala, urtero Bilboko Kalealdia kaleko arteen nazioarteko jaialdia eta Zirkualde zirku-jaialdia antolatzen dituena, besteak beste."}]